Han var sønn av hertugelig råd Hans Albrecht von Heinen (d. etter 1651) og Metha Elisabeth von Cramon (d. etter 1651). Under Den skånske krig kom han i dansk-norsk tjeneste. Som major og fra 1681 som oberstløytnant sto han siden ved nesten alle de nasjonale regimentene i Norge. I 1689 ble han kommandant på Bergenhus, 1692 oberst for Det bergenhusiske regiment, 1704 brigader og 1710 generalmajor. Heretter fratråtte han regimentet, men deltok i innfaldet i Båhuslen under Waldemar Løvendal. Von Heinen ble heretter utnevnt til kommanderende general nordenfjelds, men døde allerede 12. mai 1712 i Trondhjem.